EkBass/fiwiki-20250220-pages-articles huggingface dataset:
Tsukubō

Tsukubō () oli japanilainen T-kirjaimen muotoinen salkoase, joka oli tarkoitettu pidätysvälineeksi poliisiviranomaisten käyttöön.Serge Mol: Classical Weaponry of Japan, s. 80, 110Donn Draeger: Classical bujutsu, s. 49 Tsukubōssa on pitkän varren päässä isohko t-kirjaimen muotoinen raudoitettu tartuntapää, joka on varustettu naskalimaisilla rautapiikeillä, jonka vuoksi pidätettävän oli vaikea tarttua siihen ja tsukubōlla työntämiseen tai tuuppimiseen tuli lisätehoa. Tsukubōlla yritettiin saada, työntämällä tai painamalla, pidätettävä haluttuun suuntaan, jolloin hänet oli helpompi hallita ja riisua aseista.Don Cunningham: Taiho-jutsu, Law and Order in the Age of the Samurai, sivut 98–100. Tutle Publishing, 2004 Tsukubō oli erityisesti komonon, samurailuokkaan kuulumattomien poliisiviranomaisten, käytössä Edo-kaudella. Sitä käytetään yleensä samurai-elokuvissakin == Lähteet == * * * * * * * === Viitteet === Tsukubō Luokka:Japanilaiset teräaseet
Lordin aukio

thumb|Lordin aukio syyskuussa 2007. Lordin aukio (engl. Lordi’s Square, vuoteen 2006 Sampo-aukio) on aukio Rovaniemen keskustassa. Aukion ympärillä sijaitsee muun muassa Sampokeskus-niminen kauppakeskus ja pienimuotoinen kävelykatu. Aukio on etenkin kesäisin suosittu erilaisten tapahtumien järjestämispaikkana. Vappuaattona myös korkeakoulopiskelijoiden vappukulkue Jätkän Patsaan lakitusta kohti lähtee liikkeelle Lordin Aukiolta. Aiemmin Sampo-aukiona tunnettu aukio nimettiin kesäkuussa 2006 Lordi-yhtyeen euroviisuvoiton kunniaksi Lordin aukioksi. 9. kesäkuuta 2006 aukiolla järjestettiin kansanjuhla, jossa myös Lordi oli esiintymässä. Kaikki yhtyeen jäsenet nimettiin myös Rovaniemen kunniakansalaisiksi. Aukiolle pystytettiin sementtikilvet, joihin Lordin jäsenet painoivat kädenjälkensä ja nimikirjoituksensa. == Lähteet == == Aiheesta muualla == * Mari Keränen: Muutetaanko Lordin aukion nimi? Lapin kansa. 7.8.2013. Luokka:Rovaniemi Luokka:Lordi Luokka:Suomen aukiot
U.K. Remixes

U.K. Remixes on australialaisen poplaulaja Dannii Minoguen remix-albumi. Albumi julkaistiin 21. syyskuuta 1991. ==Kappaleet== # "Love and Kisses" (Full 12" version) # "Love and Kisses" (Acappella) # "Love and Kisses" (Edit) # "Love and Kisses" (Remix instrumental) # "Success" (Full mix) # "Success" (12" Master) # "Success" (12" Dub) # "True Lovers" (12" Edit) Luokka:Vuoden 1991 remix-albumit Luokka:Dannii Minoguen albumit
Leena Eräsaari

Raija Marja-Leena Eräsaari (s. 31. joulukuuta 1948 Helsinki) on yhteiskuntatieteiden tohtori ja Jyväskylän yliopiston sosiaalityön professori. Hän on aiemmin toiminut Vasemmistoliiton Helsingin kaupunginvaltuuston varavaltuutettuna ja vanhusjaoston jäsenenä. Eräsaari on tutkinut ja opettanut sosiaalityötä, sosiaalipolitiikkaa ja naistutkimusta useissa suomalaisissa yliopistoissa. Hän määrittelee itsensä organisaatioiden tutkijaksi, jota aihetta myös hänen väitöskirjansa Kohtaamisia byrokraattisilla näyttämöillä (1995) käsitteli. Eräsaaren innostus politiikkaan on hänen omien sanojensa mukaan peräisin tutkimustyöstä; hän on tutkimuksissaan huomannut uusliberalistisen käänteen tapahtuneen kansalaisilta kysymättä. Eräsaari on osallistunut 1970-luvulta lähtien vasemmistolaisiksi luokiteltaviin kansalaisjärjestöihin, muun muassa Akateeminen Sosialistiseuran (ASS), Rauhanpuolustajien, Suomen Naisten Demokraattisen Liiton (SNDL), ATTACin ja FemAttacin toimintaan. Eräsaaren entinen puoliso on professori Risto Eräsaari. ==Julkaisuja== * * * * * ==Lähteet== Luokka:Suomalaiset yhteiskuntatieteilijät Luokka:Vasemmistoliiton poliitikot Luokka:Tampereen yliopiston professorit Luokka:Jyväskylän yliopiston professorit Luokka:Vuonna 1948 syntyneet Luokka:Elävät henkilöt Luokka:Suomalaiset professorit
Dorothea Douglass Chambers

Dorothea Katherine Douglass Lambert Chambers (3. syyskuuta 1878 Guayamas, Ealing, Englanti - 7\. tammikuuta 1960 Kensington, Lontoo) oli brittiläis- yhdysvaltalainen tennispelaaja. Dorothea Douglass debytoi Wimbledonin tennisturnauksessa 1900. Kolme vuotta myöhemmin hän otti siellä ensimmäisen seitsemästä naisten kaksinpelin mestaruudestaan. Vuonna 1919 hän pelasi siihen mennessä pisimmän Wimbledon-finaalin: ottelu ranskalaista Suzanne Lengleniä vastaan venyi 44 pelin mittaiseksi. Douglass hävisi lopulta Lenglenille lukemin 8–10, 6–4, 7–9. Lontoon kesäolympialaisissa 1908 Douglass Chambers voitti tenniksen kaksinpelimestaruuden. Hän voitti loppuottelussa Dora Boothbyn 6–1, 7–5. Hän lopetti uransa kaksinpelin osalta 1921 mutta jatkoi nelinpeliä vuoteen 1927 saakka. Hän oli Britannian Wightman Cup -joukkueen kapteenina 1924–1926 ja rupesi ammattivalmentajaksi 1928. ==Grand Slam -turnaukset== *Wimbledon **Mestaruus: 1903, 1904, 1906, 1910, 1911, 1913, 1914 **Kaksinpelin finaalissa: 1905, 1907, 1919, 1920 **Nelinpelin finaalissa: 1913, 1919, 1920 **Sekanelinpelin finaalissa: 1919 ===Grand Slam -finaalit kaksinpelissä=== ====Voitot (7)==== Vuosi Turnaus Vastustaja loppuottelussa Loppuottelun tulos 1903 Wimbledon Ethel Thomson 4–6, 6–4, 6–2 1904 Wimbledon (2) Charlotte Cooper Sterry 6–0, 6–3 1906 Wimbledon (3) May Sutton 6–3, 9–7 1910 Wimbledon (4) Dora Boothby 6–2, 6–2 1911 Wimbledon (5) Dora Boothby 6–0, 6–0 1913 Wimbledon (6) Winifred McNair 6–0, 6–4 1914 Wimbledon (7) Ethel Larcombe 7–5, 6–4 ====Loppuotteluhäviöt (4)==== Vuosi Turnaus Vastustaja loppuottelussa Loppuottelun tulos 1905 Wimbledon May Sutton 6–3, 6–4 1907 Wimbledon May Sutton 6–1, 6–4 1919 Wimbledon Suzanne Lenglen 10–8, 4–6, 9–7 1920 Wimbledon Suzanne Lenglen 6–3, 6–0 ==Lähteet== == Aiheesta muualla == Luokka:Brittiläiset tennispelaajat Luokka:Yhdysvaltalaiset tennispelaajat Luokka:Brittiläiset olympiavoittajat Luokka:Vuonna 1878 syntyneet Luokka:Vuonna 1960 kuolleet
The Platinum Collection (Dannii Minogue)

The Platinum Collection on australialaisen poplaulaja Dannii Minoguen kolmas kokoelmalevy. Se julkaistiin kesällä 2007. == Kappaleet == #"All I Wanna Do" (Radio version) #"Everything I Wanted" #"Disremembrance" (Flexifingers Radio edit) #"Coconut" #"Heaven Can Wait" (7" mix) #"Someone New" (7" version) #"Est Ce Que Tu M'aimes Encore?" with Riva #"Put the Needle on It" (Radio edit) #"Begin to Spin Me Round" (Radio edit) #"Don't Wanna Lose This Groove" (Radio edit) #"It Won't Work Out – Single Mix 4.15 #"Come And Get It" (Alternative Radio version) with JCA #"Blame It On the Music" #"Tut Tut (Does Your Mother Know?)" #"Undeniable" #"Karma is a Bitch" #"Viva L'amour" #"Each Finger Has An Attitude" #"It Won't Work Out" (Acoustic version) Platinum Collection (Dannii Minogue) Luokka:Dannii Minoguen albumit en:The Platinum Collection (Dannii Minogue album)
Onnenruudut

Onnenruudut oli suomalainen MTV3-kanavalla vuosien 1997–1999 kesäkausilla esitetty visailuohjelma. Visailuohjelma perustui brittiläiseen tietokilpailuformaattiin Wipe Out. Ohjelmaan jaksoja tehtiin kolmen vuoden aikana kaiken kaikkiaan 190 kappaletta. Ohjelman elinkaaren aikana oli kaksi eri juontajaa: kahdella ensimmäisellä kaudella (1997–1998) Olli Keskinen, ja kolmannella kaudella (1999) Päiviö Pyysalo. Onnenruutujen lavastuksesta vastasi Kirsti Kasnio. ==Lähteet== Luokka:Visailuohjelmat Luokka:1990-luvun suomalaiset televisiosarjat Luokka:MTV3:n televisio-ohjelmat
Mihail Borodin

Mihail Markovitš Borodin (Gruzenberg, ; s. 9. heinäkuuta 1884 – 29. toukokuuta 1951) oli Kominternin agentti, joka osallistui Neuvostoliiton yhteistyöhön Guomindangin kanssaTRAGEDY OF CHINESE REVOLUTION – PART II . == Lähteet == Luokka:Kominternissa vaikuttaneet henkilöt Luokka:Neuvostoliittolaiset diplomaatit Luokka:Neuvostoliittolaiset poliitikot Luokka:Vuonna 1884 syntyneet Luokka:Vuonna 1951 kuolleet
Hy Zaret

Hy Zaret, alkujaan Hyman Harry Zaritsky New Yorkissa, (21. elokuuta 1907 – 2. heinäkuuta 2007) oli yhdysvaltalainen lauluntekijä. Hänet muistetaan parhaiten laulusta Unchained Melody (1955), joka lukeutuu 1900-luvun levytetyimpien kappaleiden joukkoon. ==Lähteet== Luokka:Amerikanjuutalaiset Luokka:Yhdysvaltalaiset lauluntekijät Luokka:Vuonna 1907 syntyneet Luokka:Vuonna 2007 kuolleet
The Platinum Collection

The Platinum Collection tarkoittaa seuraavia asioita: * The Platinum Collection, David Bowien kokoelmalevy * The Platinum Collection, Angelo Branduardin kokoelmalevy * The Platinum Collection, Phil Collinsin kokoelmalevy * The Platinum Collection, Deep Purplen kokoelmalevy * The Platinum Collection, Faith No Moren kokoelmalevy * The Platinum Collection, Dannii Minoguen kokoelmalevy * The Platinum Collection, Queenin kokoelmalevy.
Christina Åstrand

Christina Åstrand (s. 6. kesäkuuta 1969, Skanderborg) on tanskalainen viulisti. Åstrand syntyi muusikkosukuun. Hän aloitti viulunsoiton Suzuki- menetelmällä neljävuotiaana ja opiskeli Tanskan kuninkaallisessa konservatoriossa Århusissa sekä Pariisissa. Hän teki debyyttinsä solistina vuonna 1990. Hän on siitä lähtien esiintynyt useiden huomattavimpien Skandinavian orkesterien kanssa. Åstrandista tuli 22-vuotiaana Tanskan kansallisen radion sinfoniaorkesterin konserttimestari. Hän on tulkinnut myös kamarimusiikkia ja soittaa vuoden 1705 Stradivariuksella. Hän on levyttänyt muiden muassa Claude Debussyn, György Ligetin, Johannes Brahmsin ja Fini Henriquesin teoksia. == Albumit == Åstrand on levyttänyt neljä omaa albumia Dacapo- ja Chandos-levymerkeille. * Ligeti & Nørgård: Violin Concertos (2000) * Niels W. Gade: Sonatas for violin & piano (2009) * Romantic Violin Concertos (2009) * Kasper Rofelt: The Song I'll Never Sing (2012) == Lähteet == Åstrand, Christina
Helmi Lindelöf

Helmi Lydia Lindelöf, o.s. Helenius (25. lokakuuta 1884 Helsinki – 10. syyskuuta 1966 Helsinki) oli suomalainen näyttelijä. Helsingin Sanomat luonnehti Lindelöfiä muistokirjoituksessaan ”Suomen ranskalaisimmaksi näyttelijäksi”, suvereeniksi komedienneksi ja Suomen Kansallisteatterin keskeiseksi voimahahmoksi läpi 1900-luvun alkupuolen vuoteen 1946 asti. Hänen merkittäviksi rooleikseen lehti mainitsi Miehen kylkiluun apteekkarskan, J. H. Erkon Aino-neidon, Yön ja päivän Liisan, Papin perheen Maijun, Venetsian kauppiaan Portian ja August Strindbergin kuningatar Kristiinan. Lindelöfin puoliso vuodesta 1906 oli konserttimestari Carl Lindelöf.Ylioppilasmatrikkeli 1853–1899. (Viitattu 19.9.2018) Helmi Lindelöf sai Pro Finlandia -mitalin 1946. Lindelöf on haudattu Hietaniemen hautausmaalle Helsinkiin. == Elokuvat == * Venusta etsimässä eli erään nuoren miehen ihmeelliset seikkailut, 1919 * Anna-Liisa, 1922 * Suursalon häät, 1924 * Vaihdokas, 1927 * Elinan surma, 1938 == Lähteet == * ===Viitteet=== == Aiheesta muualla == * Luokka:Pro Finlandia -palkitut Luokka:Suomalaiset näyttelijät Luokka:Vuonna 1884 syntyneet Luokka:Vuonna 1966 kuolleet
Eddie Kaye Thomas

Eddie Kaye Thomas (s. 31. lokakuuta 1980) on yhdysvaltalainen näyttelijä. Hän syntyi New Yorkissa juutalaiseen perheeseen ja esiintyi lavalla jo seitsemänvuotiaana. Kansainväliseen maineeseen hän nousi roolistaan Paul Finchinä vuoden 1999 komediaelokuvassa American Pie sekä sen jatko-osissa American Pie 2 ja American Pie: The Wedding. Thomas on myös esiintynyt elokuvassa Sormet pelissä (2001), ja sarjassa Scorpion. Thomas on esiintynyt myös esimerkiksi Snickersin ja Niken mainoksissa sekä 311:n musiikkivideolla "Flowing". == Filmografia == === Elokuvat === Vuosi Elokuva Rooli Huomioita 1996 Illtown nuori Flaco 1997 Mr. Jealousy espanjalainen oppilas Nat independent-elokuva 1998 Cash Drop Astianpesukone 1999 American Pie Paul Finch 1999 The Rage: Carrie 2 Arnold 1999 Black and White Marty King independent- elokuva 2000 More Dogs Than Bones Roy 2000 Drop Back Ten Gil 2001 American Pie 2 Paul Finch 2001 Sormet pelissä Freddy Brody 2002 Varastettu kesä Patrick O'Malley independent-elokuva 2002 Taboo Adam 2002 Sweet Friggin' Daisies Damian lyhytelokuva 2003 American Pie: The Wedding Paul Finch 2003 Snow Job Peter Rothner 2004 Harold & Kumar Go to White Castle Rosenberg 2005 Dirty Love John independent-elokuva 2005 Neo Ned Joey independent-elokuva 2006 Blind Dating - pimeitä suhteita Larry 2006 Fifty Pills Ralphie independent-elokuva 2006 Kettle of Fish Sean independent-elokuva 2006 Wasted Stan independent- elokuva 2007 On the Road with Judas Judas (näyttelijä) independent-elokuva 2007 Nature of the Beast Rich 2008 Harold & Kumar 2: Pako Guantanamosta Rosenberg kulttielokuva 2008 Nick and Norah's Infinite Playlist Jeesus 2008 Good Behavior Jesse 2010 Venus & Vegas Alex 2011 A Very Harold & Kumar Christmas Rosenberg 2012 American Pie: Luokkakokous Paul Finch 2012 Code Name Geronimo Christian 2012 Petunia Michael Petunia 2018 Alex & the List Dave === Televisiosarjat === Vuosi Televisiosarja Rooli Huomioita 1994 Pelottaako? Matt Dorney 1 jakso 1996, 1999 Kova laki Ethan Vance, Chad Markham 2 jaksoa 1998 Felicity P.J. 1 jakso 2000 Brutally Normal Russell seitsenosainen minisarja 2000, 2001 Salaiset kansiot Gary Edward Cory 2 jaksoa 2001-2002 Alkkarit Mike Platt 2003 The Twilight Zone Jonah Beech 1 jakso 2003 Miss Match Scott 1 jakso 2004 C.S.I. Seth Landers 1 jakso 2004 Wonderfalls Fat Pat 1 jakso 2005-2020 American Dad! Barry Robinson, Manny, William, A Wolverine, Spike äänirooli, 91 jaksoa 2006-2008 Eddie & Jeff Jeff Woodcock 2010 Unohdetut Brice Walden 1 jakso 2010-2011 How to Make it in America David "Kappo" Kaplan 2012 Family Guy Barry Robinson äänirooli, 1 jakso 2014 Things You Shouldn't Say Past Midnight Mark 5 jaksoa 2014 Inside Amy Schumer kundi baarissa 1 jakso 2014-2018 Scorpion Toby Curtis 2019 This Is Us Gavin 1 jakso 2020 Outmatched Sigmund 1 jakso 2020 Kova laki: Erikoisyksikkö Luke Mitchell 1 jakso == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1980 syntyneet Luokka:Elävät henkilöt Luokka:Yhdysvaltalaiset lapsinäyttelijät
Road Trip

Road Trip on vuonna 2000 ensi-iltansa saanut komediaelokuva. Elokuvan ohjauksesta vastasi Todd Phillips ja pääosissa ovat Breckin Meyer ja Seann William Scott. Elokuva menestyi 16 miljoonan dollarin budjettiinsa nähden hyvin tuottaen noin 120 miljoonaa dollaria.http://www.boxofficemojo.com/movies/?id=roadtrip.htm Box Office Mojo: Road Trip Elokuvalle tehtiin myös vuonna 2009 jatko-osa Road Trip: Beer Pong, joka julkaistiin suoraan DVD:lle. == Juoni == Elokuva kertoo nuoresta opiskelijasta Joshista, joka on seurustelee lapsuuden ystävänsä kanssa ja on aina ollut hänelle uskollinen. Valitettavasti Josh ja hänen tyttöystävänsä ovat eri kouluissa ja nuoret pitävät yhteyttä lähettelemällä toisilleen videopätkiä. Kotibileissä Josh kuitenkin ajautuu syrjähyppyyn ja kaiken lisäksi kuvaa illan tapahtumat. Kauhukseen Josh huomaa kohta että on lähettänyt tyttöystävälleen syrjähyppy-videonsa ja lähtee kolmen kaverinsa Rubinin, E.L:än ja Kylen kanssa halki Amerikan estämään videon saapumista. == Näyttelijät == == Soundtrack == Elokuvan soundtrack albumi julkaistiin 23. toukokuuta 2000 ja se sisältää kaksitoista kappaletta. == Lähteet == == Aiheesta muualla == * * Luokka:Vuoden 2000 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset road moviet Luokka:Todd Phillipsin ohjaamat elokuvat Luokka:Yhdysvaltalaiset nuortenelokuvat Luokka:DreamWorksin elokuvat
Jalasjärvi (järvi)

Jalasjärvi on Jalasjärven kirkonkylältä Kurikkaan johtavan valtatien 3 länsipuolella oleva järvi, jota ympäröivät Kannonkylä ja Jokipii. Jalasjärveen virtaa Jalasjoki. Jalasjärvi kuuluu Kyrönjoen vesistöalueeseen ja Jalasjärven valuma-alueeseen. Jalasjärven vesipinta-ala on 135 hehtaaria ja sen valuma- alue on 70 200 hehtaaria. Jalasjärven syvyys on 5,8 metriä. Sitä ympäröivät viljelypellot ja laitumet. Järvi on lintujen suosima levähdyspaikka kevätmuuton aikana. Jalasjärven vesitilavuus on 1 600 000 m³. Vuoden 1998 Länsi-Suomen ympäristökeskuksen koekalastustietojen mukaan järvestä saa ahvenia, haukia, kiiskiä, lahnoja, mateita, salakoita, särkiä ja särkilahnoja. Kalastuslupia järvelle myy Jalasjärven kalastusseura. == Lähteet== *Valtion ympäristöhallinto: Etelä-Pohjanmaan vedet nyt ja tulevaisuudessa *Kansalaisen Karttapaikka === Viitteet === Luokka:Jalasjärven järvet Luokka:Kyrönjoen vesistö
Oumou Sangare

Oumou Sangare (s. 25. helmikuuta 1968) on malilainen muusikko. Sangare syntyi Bamakossa wassouloulaislähtöisen perheen tyttäreksi. Hän esiintyi vuonna 1986 Euroopassa sekä Karibialla ja sai 21-vuotiaana osakseen kansainvälistä menestystä albumilla Moussoulou. Hän on myöhemmän uransa aikana tehnyt musiikillista yhteistyötä muiden muassa Baaba Maalin, Boukman Eksperyansin sekä Femi Kutin kanssa. Sangare on voittanut mm. Kora-palkinnon. Moussoulouta ovat seuranneet julkaisut Ko Sira (1993), Worotan (1996) ja Oumou (2003). Timbuktu (2022). == Aiheesta muualla == * Oumou Sangare Luokka:Malilaiset muusikot Luokka:Vuonna 1968 syntyneet Luokka:Elävät henkilöt
Hilda Pihlajamäki

Hilda Johanna Pihlajamäki (o.s. Martin, 12. marraskuuta 1866 Kangasala – 23. elokuuta 1951) oli suomalainen näyttelijä. Pihlajamäen vanhemmat olivat maanviljelijä Kustaa Ranta-Koivisto ja hänen ensimmäinen vaimonsa Johanna Lovisa Pulkki. Hän toimi näyttelijänä August Aspegrenin kansanteatterissa 1887–1897, Uudessa Teatterissa 1897–1899 sekä Suomalaisessa maaseututeatterissa 1899–1903 ja Kasimir Leinon Suomen Näyttämöllä 1903–1904. Viimeksi Hilda Pihlajamäki näytteli Kansallisteatterissa 1904–1932. Pihlajamäki toimi aktiivisesti Ruusu-Risti -järjestössä oli järjestön johtajana 1934–1951. Hän sai Pro Finlandia -mitalin 1946. Kangasalla sijaitsevan Pihlajamäen muistomerkin on veistänyt kuvanveistäjä Mauno Juvonen 1973. Hilda Pihlajamäki oli naimisissa vuodesta 1906 näyttelijä Aapo Pihlajamäen kanssa. ==Elokuvat== *Miehen kylkiluu, 1937 *Ja alla oli tulinen järvi, 1937 *Aila, Pohjolan tytär, 1951 == Lähteet == * Wikiaineisto: Kuka kukin oli 1961 ==Kirjallisuutta== *Kaakinen, Iikka: Kuppariakasta kuningattareksi. Hilda Pihlajamäki – Ida Aalbergin manttelinperijä. Pohjoinen 1976. Luokka:Pro Finlandia -palkitut Luokka:Suomalaiset teatterinäyttelijät Luokka:Vuonna 1866 syntyneet Luokka:Vuonna 1951 kuolleet
Heterodontosaurus

Heterodontosaurus (nimen merkitys: ”erilaishampainen lisko”) on sukupuuttoon kuollut pienten kasvinsyöjädinosaurusten suku. Se kasvoi vain 1,2 metriä pitkäksi ja noin 2,5 kiloa painavaksi. Heterodontosaurus käytti ravintonaan matalia kasveja. Tämä dinosaurus eli Etelä-Afrikassa ja Lesothossa varhaisella jurakaudella noin 205 miljoonaa vuotta sitten. == Löytäminen ja luokittelu == Eteläafrikkalaisten ja Lontoon yliopiston asiantuntijoiden johtama retkikunta löysi Etelä-Afrikasta ensimmäisen Heterodontosauruksen fossiilin, jonka Alan Charig ja Alfred Crompton nimesivät vuonna 1962. Löytö koostui pelkästä jäniksenkokoisesta kallostaDixon, 2011 s. 109Dixon et al., 1992 s. 136. Vuonna 1976 löydettiin kuitenkin yksi täydellisimmistä ja parhaiten säilyneistä tunnetuista dinosauruksen luurangoista. Heterodontosaurus oli varhainen lintulantioinen dinosaurus. Se luokiteltiin ennen alalahkoon Ornithopoda (”linnunjalkaiset”), mutta nykyään Heterodontosauridae-heimoa pidetään Ornithopoda- ja Marginocephalia-alalahkojen kantamuotona. == Elintavat == Heterodontosaurus juoksi kahdella raajalla, mutta pystyi liikkumaan myös kaikilla neljällä raajalla. Vahvoissa eturaajoissaan Heterodontosauruksella oli pitkät, viisisormiset tarttumakädet. Erikoispiirteet olka-, ranne- ja käsinivelissä saattavat viitata siihen, että se kaivoi juuria maasta tai repi termiittikekoja auki. Nelivarpaiset takaraajat olivat yli kolmasosan pidemmät kuin eturaajat. Tällä pienikokoisella kasvinsyöjällä ei ollut muita puolustuskeinoja saalistajia vastaan kuin karkuun juokseminen. Heterodontosauruksen vihollisiin kuuluivat muun muassa varhaiset teropodit, lihaasyövät synapsidit ja nopeajalkaiset maalla liikkuneet krokotiilit. Heterodontosaurus eli samoihin aikoihin Lesothosauruksen kanssa, mutta se oli kehittyneempi eläin kuin Lesothosaurus.Brett-Surman, 2004 s. 147 Samalta seudulta on löydetty muitakin samaan heimoon kuuluneita dinosauruksia, esimerkiksi Abrictosaurus ja Lycorhinus. Varhaisjurakauden eteläisestä Afrikasta tunnetaan myös Massospondyluksen kaltaisia prosauropodeja sekä teropodeja, kuten Coelophysis. Heterodontosaurus nimettiin hampaidensa mukaan. Sillä oli kolmenlaisia hampaita, toisin kuin useimmilla dinosauruksilla tai matelijoilla ylipäätänsä. Heterodontosauruksella oli hampaaton nokka, terävät etuhampaat, pitkät kulmahampaat ja korkeakruunuiset poskihampaat, jotka sopivat kasvien hienontamiseen. Kulmahampaitaan se todennäköisesti käytti juurien ylöskaivamiseen, kilpailijoiden uhkaamiseen tai tehdäkseen vaikutuksen mahdolliseen parittelukumppaniin. On mahdollista, että vain uroksilla oli syöksyhampaat, mutta asiasta ei ole varmuutta. == Lähteet == * * * === Viitteet === Luokka:Linnunlantioiset
Sally Nyolo

Sally Nyolo on kamerunilaissyntyinen laulaja. Hän on asunut 13-vuotiaasta lähtien Pariisissa, Ranskassa. Nyolo toimi nuorena muusikkona pääasiassa taustalaulajana Jacques Higelinille, Sixunille, Nicole Croisillelle, Touré Kundalle sekä muille ranskalaisille ja afrikkalaisille artisteille. Hän liittyi vuonna 1993 Zap Mama -yhtyeeseen, joka julkaisi studioalbumin Sabsylma lisäksi kaksi livelevyä. Nyolo aloitti pian oman soolouransa. Nyolon ensimmäinen oma albumi Tribu valmistui vuonna 1996. Kaikki kappaleet etoninkielisiä ja pääosin laulajan itsensä kirjoittamia. Ainoastaan "Tamtamia" oli mukana kirjoittamassa Sylvain Marc. Kesäkuussa 1997 Nyololle myönnettiin levystä Radio France Internationalen Discovery 97 -tunnustus. Tribu sai jatkoa toukokuussa 1998 julkaistulla levyllä Multiculti. Myöhemmin laulajalta ovat ilmestyneet levyt Beti (2000), Zaïone (2002; nimetty joulukuussa 2001 syntyneen pojan mukaan) ja Memoire du Monde (2005). Luokka:Kamerunilaiset muusikot Luokka:Syntymävuosi puuttuu Luokka:Elävät henkilöt
Kyrönjoen vesistöalue

Kyrönjoen vesistö (vesistöaluetunnus 42) on Suomen päävesistöalue, jonka laskujoki Kyrönjoki laskee Perämereen. Vesistöalueen pinta-ala on 4922,97 neliökilometriä. Alueen järvisyys on 6,81 %. == Yleistä == Vesistöalueen toisessa jakovaiheessa on seuraavat alueet tai valuma-alueet. Sisennys tarkoittaa luettelossa sitä, että vesistöalue laskee tai yhtyy ylempänä sijaitsevaan vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen vastaavassa järjestyksessä niin, että ylin yhtyy lähempänä alajuoksua : * Kyrönjoen alaosan alue (42.01) :* Lehmäjoen valuma-alue (42.06) :* Kyrönjoen keskiosan alue (42.02) ::* Seinäjoen valuma-alue (42.07) ::* Kyrönjoen yläosan alue (42.03) :::* Kainastonjoen valuma-alue (42.09) :::* Jalasjoen alue (42.04) ::::* Mustajoen valuma-alue (Jalasjärvi) (42.05) :::::* Hirvijoen valuma-alue (42.08) ==Kyrönjoen valuma-alue== Kyrönjoen valuma-alueeseen kuuluu yli 100 hehtaarin järvistä Kotilammin tekojärvi Isossakyrössä. Yksi pienimmistä järvistä alueella on Korvajärvi. ==Jalasjärven valuma-alue== Jalasjärven valuma- alueeseen kuuluvat yli 100 hehtaarin laajuisista järvistä Jalasjärvi Jalasjärven Jokipiissä sekä Pitkämön tekojärvi Kurikassa. Alue käsittää Mustajoen, Koskutjoen, Ilvesjoen ja Jalasjoen. Kyrönjoen haaroista Jalasjärven valuma-alueeseen kuuluvat Jalasjoen varrella ja latvoilla olevat alueet, joissa vesi virtaa pohjoiseen. Vedenjakajana on Parkanon ja Jalasjärven rajalla oleva Saarijärvi. Valuma-alue jatkuu Koskuen ja Jalasjärven kirkonkylän kautta Kurikkaan, jossa Pitkämön tekojärven jälkeen Jalasjoki yhtyy Kauhajoen kanssa Kyrönjoeksi. ==Seinäjoen valuma-alue== Seinäjoen valuma-alueeseen kuuluvat Kalajärven tekojärvi Peräseinäjoella (nykyään Seinäjoki), Kyrkösjärven tekojärvi Seinäjoella ja Ilmajoella, Liikapuron tekojärvi Jalasjärven Ylivallissa sekä Iso Madesjärvi Jalasjärvellä. ==Kauhajoen valuma-alue== Kauhajoen valuma-alueeseen kuuluvat Kauhajoella sijaitsevat Ikkeläjärvi ja Kauhajärvi. == Katso myös == * Luettelo Suomen vesistöistä == Lähteet == == Aiheesta muualla == * Vesistöennusteet: Kyrönjoen vesistöalue, vesi.fi * Länsi-Suomen ympäristökeskus: Kyrönjoen valuma-alue * Länsi-Suomen ympäristökeskus: Kyrönjoen valuma-alueen kartta *
John Barrasso

John Anthony Barrasso (s. 21. heinäkuuta 1952 Reading, Pennsylvania) on yhdysvaltalainen republikaanipuolueen poliitikko ja Wyomingin osavaltion senaattori vuodesta 2007. Barrasso pyrki ehdokkaaksi senaattiin jo vuonna 1996 mutta hävisi esivaalin Mike Enzille. Barrasso valittiin kuitenkin osavaltion senaattiin vuosina 2002 ja 2006. Hänet nimitettiin Craig L. Thomasin seuraajaksi Yhdysvaltain senaattiin tämän kuoltua leukemiaan kesäkuussa 2007. Vuonna 2008 hänet valittiin vaaleilla suorittamaan kausi loppuun. Hänet valittiin ensimmäiselle kokonaiselle kaudelle vuonna 2012. Koulutukseltaan Barrasso on lääkäri. Hän valmistui Georgetownin yliopistosta vuonna 1978. Ennen poliitikon uraansa hän toimi pitkään terveydenhuollossa. Barrassolla on entisen vaimonsa Linda Nixin kanssa lapset Peter ja Emma. Hän asuu nykyisen vaimonsa Bobbi Brownin kanssa Casparissa. Hän on presbyteeri. ==Lähteet== ==Aiheesta muualla== * Barrasson virallinen sivusto Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Yhdysvaltalaiset lääkärit Luokka:Vuonna 1952 syntyneet Luokka:Elävät henkilöt
Kerttu Wanne

Kerttu Wanne (26. heinäkuuta 1905 Turku – 16. huhtikuuta 1963 Raisio) oli suomalainen, kansainvälisesti menestynyt viulutaiteilija. Hänet tunnetaan myös aforismeistaan. Wanne opiskeli viulunsoittoa Helsingin musiikkiopistossa vuosina 1921–1923, mm. Leo Funtekin oppilaana, sekä ulkomailla Berliinissä vuosina 1923–1926 ja Pariisissa vuosina 1928–1932. Vasta 22-vuotiaana hän sai konserttimestarin paikan juuri perustetusta Turun kaupunginorkesterista.Otavan Iso Musiikkitietosanakirja 4, s. 569. Helsinki 1979. ISBN 951-1-05295-0 Wanne oli ensimmäinen konserttimestarina toiminut nainen Suomessa. Opintojensa vuoksi Kerttu Wanne asettui asumaan Pariisiin elämänkumppaninsa, pianisti Astrid Joutsenon kanssa. Hän solmi sopimuksen suuren konserttitoimiston kanssa ja teki ensimmäisen Euroopan-kiertueensa 1930. Hän esiintyi eri puolilla Eurooppaa sinfoniaorkesterien solistina sekä viulu-pianoduossa Joutsenon kanssa. Wanne esiintyi usein myös eri maiden radioissa. Huhtikuussa 1939 Suomen valtio lähetti hänet esiintymään New Yorkin maailmannäyttelyyn Suomen- paviljongin avajaisiin. Samalla hän teki ensimmäisen kiertueensa ja levytyksensä Yhdysvalloissa. Kaikkiaan Wanne teki 1940-luvulla kolme pitkää, noin puolisen vuotta kestänyttä kiertuetta Yhdysvalloissa, erityisesti amerikansuomalaisten asuttamilla seuduilla. Amerikansuomalaisia esittelevässä dokumenttielokuvassa Sydämeni laulu (1948) nähdään lopuksi juuri Wanne ja Joutseno esittämässä Sibeliuksen Sydämeni laulun. Wanne teki USA:ssa neljä äänilevyä. Wanne soitti sodan aikana Suomessa viitisenkymmentä Punaisen Ristin hyväntekeväisyyskonserttia, joilla kerättiin varoja sotaorvoille, invalideille ja muille hädänalaisille. Hyväntekeväisyyskonsertit jatkuivat myös sotien jälkeen. Hänelle myönnettiin Pro Finlandia -mitali 1946. Wanne ja Joutseno tekivät kiertueita maailmalla, mutta viettivät säännöllisesti kesänsä Suomessa, ensin Rymättylässä ja 1950-luvun alussa Raisioon rakennuttamallaan huvilalla. Flyygelin muotoa muistuttavassa huvilassa oli myös 200 hengen konserttisali. Astrid Joutseno menehtyi vaikeaan sairauteen 1962, ja seuraavana keväänä Kerttu Wanne teki Raision huvilallaan itsemurhan. Wanne toimi viulistin työnsä ohella myös kirjailijana julkaisten aforismeja, runoja ja esseitä. Vuonna 1959 hän oli Turun Kirjailijayhdistyksen perustajajäseniä. Hän testamenttasi Suomen Kulttuurirahastolle huomattavan omaisuuden, ja hänen nimikkorahastostaan jaetaan edelleenkin apurahoja musiikin edistämiseen. ==Teokset== *Ilman naamiota: Aforismeja. Gummerus 1943 *Riitaa sovussa: Aforismeja. Gummerus 1947 *Pienellä rakkaudella on suuri ääni: Aforismeja. 1953. (Nimellä Kerttu Vanne.) *Liekki ja varjo: Runoja. Aura, Turku 1946. *Taiteilija noidankehässä: Esseitä. Omakustanne 1959. == Lähteet == == Aiheesta muualla == * Kerttu Vanne Parisissa. Suomen Kuvalehti 3.5.1930, nro 18, s. 30. (Kansalliskirjaston digitaaliset aineistot.) * Kerttu Wanteen rahasto. Suomen Kulttuurirahasto. Luokka:Suomalaiset viulistit Luokka:Suomalaiset kirjailijat Luokka:Pro Finlandia -palkitut Luokka:Itsemurhan tehneet Luokka:Vuonna 1905 syntyneet Luokka:Vuonna 1963 kuolleet
Kotilammi

Kotilammi (epävirallisesti Orisbergin järvi) on Kyrönjoen tulvasuojeluksi rakennettu tekojärvi, joka sijaitsee Isossakyrössä ja Seinäjoella. Sen vesipinta-ala on 104 hehtaaria ja valuma-ala on 5 500 hehtaaria. Järvi kuuluu Kyrönjoen valuma-alueeseen. Kotilammi on Suomen vanhin tekojärvi. Sen rannalla sijaitsevat Orisbergin kartano ja kirkko. == Lähteet == Luokka:Suomen tekojärvet Luokka:Isonkyrön luonto Luokka:Kyrönjoen vesistö
Klement Slavický

Klement Slavický (22. syyskuuta 1910 – 4. syyskuuta 1999) oli tšekkiläinen säveltäjä. Slavický pääsi maineikkaan Josef Sukin oppilaaksi sekä vuonna 1927 Prahan konservatorioon. Hänen tuotantoonsa kuuluu orkesterimusiikin (mm. neljä sinfoniettaa) lisäksi esimerkiksi piano- ja vokaalimusiikkia. Hän sävelsi myös kaksi jousikvartettoa vuosina 1932 ja 1972. Slavický kuoli Prahassa 88 vuoden ikäisenä. Luokka:Tšekkiläiset säveltäjät Luokka:Vuonna 1910 syntyneet Luokka:Vuonna 1999 kuolleet
Amel

Amel () on yksi Belgian kunnista. Se sijaitsee Vallonian alueella Liègen maakunnassa. Se on myös osa Belgian saksankielistä yhteisöä (Deutschsprachige Gemeinschaft Belgiens). Vuoden 2014 alussa Amelin asukasluku oli 5 466\. Asukkaista noin neljä prosenttia on ulkomaalaisia. Kunta kattaa 125,15 neliökilometrin suuruisen alueen, asukastiheyden ollessa näin 44 as./km². Nimi Amel on kelttiläistä alkuperää, ja se tarkoittaa vettä. Amblève-joki virtaa läpi kunnan. == Taajamat ja kylät == Amelin kunnan taajamat ja kylät ovat Schoppen, Stephanshof, Iveldingen, Eibertingen, Montenau, Born, Deidenberg, Medell, Möderscheid, Hepscheid, Heppenbach, Halenfeld, Mirfeld, Valender, Wereth, Meyerode ja Herresbach. == Aiheesta muualla == * Kunnan viralliset sivut Luokka:Liègen kunnat
Kauhajärvi (järvi)

Kauhajärvi on Kauhajärven kylässä Kauhajoella sijaitseva järvi, jonka vesipinta-ala on 102 hehtaaria. Se kuuluu Kauhajoen valuma-alueeseen. Järven valuma-alue on 600 hehtaarin laajuinen. Kauhajärven laskujoki on Kauhajoki. Kauhajärvi sijaitsee soiden ja viljeltyjen peltojen ympäröimänä, joten järveen kohdistuu suurta kuormitusta. Siksi järvi on erittäin tummavetinen ja voimakashumuksinen. Kauhajärvessä harrastetaan jonkin verran verkko- ja urheilukalastusta ja pääasillesena kalastona järvessä ovat kuha, kiiski, särki ja lahna. Järvi on monipuolinen myös linnustonsa puolesta. == Lähteet == Luokka:Kauhajoen järvet Luokka:Kyrönjoen vesistö
Jalasjoki

Jalasjoki on Kurikassa virtaava 58 kilometriä pitkä joki. Jalasjoki kuuluu Kyrönjoen vesistöalueeseen ja Jalasjärven valuma-alueeseen. Sen haarajokia ovat Hirvijoki ja Mustajoki. Joen vesi on humuspitoista ja sen happamuusaste vaihtelee välillä 5,5–7,0. Jalasjoen kalalajit ovat salakka, ahven, hauki, särki, lahna, särkilahna, pasuri ja kiiski, ja myös taimen on nähty. Jalasjoki saa alkunsa Mustajärven ja Mustalammin alueen vedenjakajalta ja on aluksi nimeltään Mustajoki, kunnes muuttuu Hirvijärvellä Jalasjoeksi. Se virtaa läpi Jalasjärven keskustan ja Jokipiin kylän ja yhtyy Kurikassa Kauhajokeen, josta eteenpäin joki tunnetaan nimellä Kyrönjoki. ==Lähteet== Luokka:Kurikan joet Luokka:Kyrönjoen vesistö
Hermann Berens

Hermann Berens (1826, Hampuri – 9. toukokuuta 1880, Tukholma) oli saksalainen pianisti ja säveltäjä. Berens sai varhaisimman opetuksensa isältään Karlilta, joka oli aikanaan arvostettu sotilasmuusikko. Myöhemmin hän opiskeli sävellystä Carl Gottlieb Reißigerin johdolla Dresdenissä. Hän teki vuonna 1845 konserttikiertueen Saksassa laulajatar Marietta Albonin kanssa ja työskenteli vuodesta 1847 Ruotsissa, jossa asui kuolemaansa saakka. Berensin sävellyksiin kuuluu mm. oopperoita ja operetteja sekä kymmeniä, yhä monesti harjoiteltuja etydejä pianolle. Luokka:Saksalaiset säveltäjät Luokka:Saksalaiset pianistit Luokka:Vuonna 1826 syntyneet Luokka:Vuonna 1880 kuolleet
Sankt Vith

Sankt Vith () on kunta ja kaupunki Belgiassa. Se sijaitsee Vallonian alueella Liègen maakunnassa. Se on myös osa Belgian saksankielistä yhteisöä (Deutschsprachige Gemeinschaft Belgiens). Sankt Vith on nimetty pyhän Vituksen mukaan. Vuoden 2015 alussa sen asukasluku oli 9 481\. Pinta-alaltaan se on 146,93 neliökilometrin suuruinen, asukastiheyden ollessa näin 65 as./km². == Aiheesta muualla == * Sankt Vithin viralliset sivut Luokka:Belgian kaupungit Luokka:Liègen kunnat
Särkilahna

Särkilahna on särjen ja lahnan risteytymäOtavan Pieni Tietosanakirja IV, sivu 617 . Särkilahna on Suomen yleisin kalaristeymä. Särkilahna kuuluu rehevöityneiden vesien lajeihin. Koekalastuksissa sitä on tullut esille.Etelä- Pohjanmaan vedet nyt ja tulevaisuudessa (ympäristö.fi) luettu 29.11.2007 Särkilahna on ruumiiltaan korkeampi kuin särki ja matalampi kuin lahna, noin kolme ja puoli kertaa korkeuttaan pitempi. Turpa on tylpähkö, ja yläleuka ei ole pullea. Suomut ovat tavallista kokoa, kylkiviivalla on 45–54 suomua (särjellä 42–45, lahnalla 51–60). Kylkiviivan yläpuolella on 10–11 suomuriviä, ja alapuolella 4–5 suomuriviä. Peräevässä on 18–21 ruotoa A.J. Mela: Suomen luurankoiset, 2. painos, 1909, s. 456 (särjellä 10–14, lahnalla 23–28) (15–18 Kalalajien välisistä risteymistä, Erä-lehti 3-2011. ) Särkilahnan silmät ovat kellertävät. http://eralehti.fi/kaikkea- kalastuksesta/kalastusjutut/kalalajien-valisista-risteymista.aspx Kalalajien välisistä risteymistä, Erä-lehti 3-2011.] Särkilahna saattaa olla lisääntymiskykyinen.Acta Ichthyologica et Piscatoria (2004) vol. 34, nro 1, s. 43–50 Kun risteymä on lisääntymiskykyinen, se voi myös takaisinristeytyä jommankumman kantalajin kanssa. Takaisinristeytymisissä esiintymisalueelle voi kehittyä kaikenasteisia kantalajien välimuotoja, kuten on tapahtunut muun muassa särjen ja lahnan osalta. ==Lähteet== Luokka:Särjet (alaheimo) Luokka:Risteymät
Ken Annakin

Kenneth Cooper Annakin (10. elokuuta 1914 Beverley, Yorkshire, Britannia – 22. huhtikuuta 2009 Beverly Hills, Kalifornia) oli brittiläinen elokuvaohjaaja. Haavoituttuaan toisessa maailmansodassa Annakin ryhtyi tekemään Britannian armeijalle koulutus- ja propagandaelokuvia. Sodan päätyttyä hän aloitti ohjaajanuransa ja osoittautui tehtävässä taitavaksi. Hän aloitti uransa Rank Organisationille 1947. Hän siirtyi seuraavana vuonna Gainsborough Picturesille ja ohjasi kolme elokuvaa Huggetts-perheestä. Hän tuli tunnetuksi useista Disneyn seikkailuista. Hän teki sittemmin yhteistyötä Darryl F. Zanuckin kanssa ja ohjasi muiden muassa elokuvat Nuo mainiot miehet lentävissä koneissaan (1965) sekä Taistelu Ardenneilla (1965). Annakinin ohjauksiin kuuluu yli 40 elokuvaa, joista parhaat hän teki 1950-luvulla. Suomen Lapissa kuvattu Erämaan kutsu (1972) oli viimeinen merkittävä elokuva, jonka jälkeen ura alkoi hiipua. == Filmografia == * Holiday Camp (1947) * Merenneito nousee maihin (Miranda, 1948) * Keskeytetty matka (Broken Journey, 1948) * Kvartetti (Quartet, 1948) * Here Come the Huggetts (1948) * Vote for Huggett (1949) * The Huggetts Abroad (1949) * Landfall (1949) * Turha tunnustus (Double Confession, 1950) * Trio (1950) * Hotelli Sahara (Hotel Sahara, 1951) * Robin Hood, henkipattojen kuningas (The Story of Robin Hood and His Merrie Men, 1952) * Valkoinen nainen viidakossa (The Planter’s Wife, 1952) * Miekka ja ruusu (The Sword and the Rose, 1953) * Tiedättehän merimiehet (You Know What Sailors Are, 1954) * Viidakko liekeissä (The Seekers, 1954) * Vaaleaveriset – vaarallisia (Value for Money, 1955) * Loma Monte Carlossa (Loser Takes All, 1956) * Kolme miestä veneessä (Three Men in a Boat, 1956) * Yli sillan (Across the Bridge, 1957) * Ei edes kuuta yöllä... (Nor the Moon by Night, 1958) * Kolmas mies kukkulalla (Third Man on the Mountain, 1959) * Robinsonin perhe (Swiss Family Robinson, 1960) * Erittäin tärkeä henkilö (Very Important Person, 1961) * The Hellions (1961) * Crooks Anonymous (1962) * Atlantin valli murtuu (The Longest Day, 1962) * Rakkautta ratissa (The Fast Lady, 1962) * The Informers (1963) * Nuo mainiot miehet lentävissä koneissaan (Those Magnificent Men in Their Flying Machines or How I Flew from London to Paris in 25 Hours 11 Minutes, 1965) * Taistelu Ardenneilla (Battle of the Bulge, 1965) * Taipumattomat (The Long Duel, 1967) * Keikkojen keikka (The Biggest Bundle of Them All, 1968) * Nuo rohkeat miehet hilpeissä kaaroissaan (Monte Carlo or Bust!, 1969) * Erämaan kutsu (The Call of the Wild, 1972) * Paperitiikeri (Paper Tiger, 1975) * Murder at the Mardi Gras (1978) * Sheikki (The Pirate, 1978) * Kovat kostajat (Institute for Revenge, 1979) * The Fifth Musketeer (1979) * Yhdessä halvempaa (Cheaper to Keep Her, 1981) * Merirosvoelokuva (The Pirate Movie, 1982) * Peppi Pitkätossu, maailman vahvin tyttö (The New Adventures of Pippi Longstocking, 1988) == Palkinnot ja tunnustukset == * Brittiläisen imperiumin ritarikunnan ritari 2002 == Lähteet == Luokka:Brittiläiset elokuvaohjaajat Luokka:Vuonna 1914 syntyneet Luokka:Vuonna 2009 kuolleet
Matkamuisto

Matkamuisto on jokin esine, joka muistuttaa jostain asiasta tai matkasta. Matkamuisto saattaa olla esimerkiksi t-paita tai muki. Matkamuistoja ostetaan usein myös lahjaksi. Jotkut harrastavat pienten matkamuistojen, esimerkiksi postikorttien tai koriste-esineiden, keräilyä. Esimerkiksi suosituimpia Ruotsista hankittavia matkamuistoja ovat taalainmaanhevoset. Luokka:Matkailu
Marl

Marl on kaupunki Saksan Nordrhein-Westfalenin osavaltiossa. Se sijaitsee Ruhrin alueen pohjoislaidalla, osavaltion luoteisosassa. Vuoden 2022 lopussa kaupungin asukasluku oli 84 331. Kaupungin pinta-ala on 87,76 neliökilometriä ja väestötiheys 961 as./km². Kemianteollisuudestaan tunnettu kaupunki on jaettu 11 kaupunginosaan. == Ystävyyskaupungit == Marlilla on seitsemän ystävyyskaupunkia: * Bitterfeld, Saksa * Creil, Ranska * Herzliya, Israel * Zalaegerszeg, Unkari * Pendle, Yhdistynyt kuningaskunta * Kuşadası, Turkki * Krosno, Puola ==Syntyneitä== * Peter Neururer, jalkapallovalmentaja == Lähteet == == Aiheesta muualla == * Viralliset sivut Luokka:Recklinghausenin piirikunta Luokka:Nordrhein-Westfalenin kunnat Luokka:Saksan kaupungit
Fritz Zwicky

Fritz Zwicky (14. helmikuuta 1898 Varna, Bulgaria - 8\. helmikuuta 1974 Pasadena, Yhdysvallat) oli bulgarialaissyntyinen sveitsiläis-yhdysvaltalainen tähtitieteilijä, joka tunnetaan parhaiten väsynyt valo -hypoteesista. Sen mukaan havaittu punasiirtymä johtuu ’valon väsymisestä’ eli siitä, että valo menettää energiaa matkatessaan lähteeltä havaitsijalle mahdollisesti gravitaation aiheuttaman resistanssin vuoksi. Hän ei uskonut universumin laajenemiseen, vaikka 1920-luvun lopulta lähtien alkoi kertyä todistusaineistoa laajenemisen puolesta. 1930-luvulla Zwicky esitti ensimmäisenä pimeän aineen, neutronitähtien ja gravitaatiolinssien olemassaolon mahdollisuutta. Hän kunnostautui myös supernovien löytäjänä ja löysi niitä 120, mikä on edelleen ennätys (2006). ==Lähteet== ==Aiheesta muualla== *About Zwicky From the The Swedish Morphological Society *Idea Man By Stephan M. Maurer. At Beamline. Luokka:Sveitsiläiset tähtitieteilijät Luokka:Yhdysvaltalaiset tähtitieteilijät Luokka:Vuonna 1898 syntyneet Luokka:Vuonna 1974 kuolleet
Pirilä (Raisio)

Pirilä on Raision kaupunginosa. Alueella on 1900-luvun puolivälissä rakennettuja vanhoja taloja ja 1980- ja 1990-lukujen vaihteessa rakennettuja rivitaloja. == Lähteet == * * === Viitteet === Luokka:Raision kaupunginosat
Sengoku-kausi

Sengoku-kausi () eli taistelevien valtioiden aikakausi on ajanjakso Japanin historiassa suunnilleen 1400-luvun puolivälistä 1600-luvun alkuun. Ōnin-sotaa (1467–1477) pidetään yleensä Sengoku-kauden alkuna. Sodassa itäinen armeija (Hosokawan perhe liittolaisineen) taisteli yhdentoista vuoden ajan Yamana- suvun kanssa Kiotossa ja sen ympäristössä. Kauden aikana valta oli periaatteessa Ashikaga-shōgunaatin käsissä. Levottomuuksien aikana keskusvallan merkitys pieneni, ja daimiot saivat enemmän valtaa. Ajasta puhutaankin joskus Japanin feodaalikautena. Tunnetuimpia daimioita olivat Oda Nobunaga, Toyotomi Hideyoshi ja Tokugawa Ieyasu. Sengoku-kausi päättyi Sekigaharan taisteluun vuonna 1600. Japanilaisessa kulttuurissa Sengoku-kautta pidetään eräänlaisena ”villin lännen ajanjaksona”, ja monet seikkailusarjakuvat, kertomukset ja elokuvat sijoittuvat tälle ajalle. Esimerkkeinä mainittakoon Akira Kurosawan Kagemusha – varjokenraali ja Kätketty linnake, James Clavellin romaani Shōgun sekä manga- ja animesarja Inuyasha. == Lähteet == == Aiheesta muualla == Luokka:Japanin aikakaudet
311 (yhtye)

311 (lausutaan tyypillisesti Three eleven) on yhdysvaltalainen vaihtoehtorockyhtye. Se on peräisin Omahasta, Nebraskasta, ja ammentaa vaikutteitaan mm. hip hopista, punkista, skasta, reggaesta ja funkista. Nick Hexum, Chad Sexton, Aaron Wills ja Jim Watson perustivat 311:n vuonna 1989. == Kokoonpano == === Nykyiset jäsenet === * Nick Hexum – laulu, kitara * SA Martinez – laulu, DJ * Tim Mahoney – kitara * P-Nut – basso * Chad Sexton – laulu === Entiset jäsenet === * Jim Watson – kitara (vuoteen 1991) == Diskografia == * Music (1993) * Grassroots (1994) * 311 (1995) * Transistor (1997) * Soundsystem (1999) * From Chaos (2001) * Evolver (2003) * Don't Tread On Me (2005) * Uplifter (2009) * Universal Pulse (2011) * Stereolithic (2014) * Mosaic (2017) * Voyager (2019) == Aiheesta muualla == * Viralliset sivut Luokka:Yhdysvaltalaiset alternative rock -yhtyeet Luokka:Yhdysvaltalaiset alternative metal -yhtyeet Luokka:Funk rock -yhtyeet
COBE

Cosmic Background Explorer eli COBE oli ensimmäinen kosmologian tutkimusta varten rakennettu satelliitti. Sen päätarkoitus oli mitata kosmista mikroaaltotaustasäteilyä. Sen tulokset vahvistivat alkuräjähdyksen asemaa kaikkeuden alkuperää kuvaavana teoriana. COBE laukaistiin avaruuteen 18. marraskuuta 1989 suorittamaan noin neljä vuotta kestävää tehtäväänsähttp://lambda.gsfc.nasa.gov/product/cobe/. Viitattu 25.7.2014.. Sen seuraaja WMAP laukaistiin 30. kesäkuuta 2001.http://map.gsfc.nasa.gov/ ==Lähteet== ==Aiheesta muualla== *NASA's website on COBE *COBE Mission Profile by NASA's Solar System Exploration *APOD picture of the COBE dipole, showing the 600 kps motion of the Earth relative to the cosmic background radiation *Scholarpedia: Cosmic background explorer Luokka:Avaruusteleskoopit Luokka:Tiedesatelliitit Luokka:Nasa Luokka:Vuoden 1989 avaruustoiminta
Catherine Millet

Catherine Millet (s. 1. huhtikuuta 1948) on ranskalainen taidekriitikko ja -kuraattori sekä nykytaiteen Art Press -lehden perustaja ja toimittaja. Kansainvälisesti hänet tunnetaan parhaiten kohukirjaksi nousseesta muistelmastaan Catherine M:n seksuaalielämä (La Vie sexuelle de Catherine M., 2001), joka käsittelee hänen oman seksielämänsä historiaa. Seitsemän vuotta muistelmateoksensa jälkeen Millet julkaisi sen jatko-osanMillet 2009, s. 204. Mustasukkaisuus (Le jour de souffrance, 2008). Se keskittyy hänen parisuhteeseensa kirjailija Jacques Henricin kanssaMillet 2009, s. 64.. Tuossa suhteessa Millet joutuu varsinaisesti ensimmäistä kertaa elämänsä aikana kokemaan mustasukkaisuuden, johon hänet ajavat paljastuneet tiedot Henricin seksuaalielämästä heidän parisuhteensa rinnalla. Seksuaalisesti vapaamielistä elämää eläneelle Millet’lle uusi, raastava tunnetila tulee suurena yllätyksenä. Useita vuosia kestänyttä mustasukkaisuuskriisiään Millet selvittää muun muassa psykoanalyytikon sohvallaMillet 2009, s. 173–.. Teos valaisee myös kirjailijan suhdetta synnyinperheeseensä sekä Catherine M:n seksuaalielämän syntyprosessia. Toimittajan työnsä ohessa Millet on julkaissut laajasti tietokirjallisuutta kuvataiteen historiasta. Hän on käsitellyt tuotannossaan muun muassa Yves Kleiniä, Salvador Dalía ja nykykuvataidetta. == Lähteet == * === Viitteet === Luokka:Ranskalaiset kirjailijat Luokka:Ranskalaiset taidekriitikot Luokka:Ranskalaiset toimittajat Luokka:Vuonna 1948 syntyneet Luokka:Elävät henkilöt
Juha Matti Holopainen

Juha Matti Holopainen (s. 1960) on suomalainen rehtori ja freelancer- urheilutoimittaja. Koulutukseltaan hän on kasvatustieteiden maisteri. Holopainen oli Yleisradion palveluksessa urheiluselostajana vuosina 1988–2005. Nykyisin hän toimii Laajasalon opiston rehtorina. Vuosina 2003–2007 hän toimi Helsingin Evankelisen Opiston opetustoiminnasta vastaavana vararehtorina sekä urheilujournalismin linjan vastaavana opettajana. Opetustoiminnan lisäksi hän selostaa Urheilukanavalle ampumahiihtoa. Holopainen on ollut kahdesti ehdolla eduskuntaan, vuoden 2003 vaaleissa kristillisdemokraattien ja vuoden 2007 vaaleissa keskustan ehdokkaana. Näyttelijä Johannes Holopainen on hänen poikansa. == Lähteet == Luokka:Suomalaiset urheiluselostajat Luokka:Vuonna 1960 syntyneet Luokka:Elävät henkilöt
Ed Wynn

Ed Wynn (9. syyskuuta 1886 Philadelphia – 19. kesäkuuta 1966 Beverly Hills) oli yhdysvaltalainen komedianäyttelijä. Wynn työskenteli myös radiossa ja hänellä oli jonkin aikaa oma radioshownsa. Hän kuoli Beverly Hillsissä 79-vuotiaana. == Valikoitu filmografia == *Rubber Heels ... Homer Thrush (1927) *Camel Comedy Caravan (1950) *The Ed Wynn Show (1949–1950) *Liisa Ihmemaassa ... Hullu Hatuntekijä (1951) *Startime ... Amos Benedict (1960) *Burke's Law ... Zachary Belden (1964) *Maija Poppanen ... Albert-setä (1964) Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1886 syntyneet Luokka:Vuonna 1966 kuolleet
Israelin pääministeri

Israelin pääministeri (, suora käännös hallituksen pää) on Israelin ylintä toimeenpanovaltaa käyttävä ministeri Israelin hallituksessa ja käytännössä Israelin valtion johtaja; Israelin presidentti on pitkälti seremoniallinen hahmo Israelin politiikassa. Nykyinen pääministeri on Benjamin Netanjahu. ==Katso myös== *Luettelo Israelin pääministereistä == Lähteet == * Luokka:Israelin politiikka
Maryam Hassouni

Maryam Hassouni (s. 21. syyskuuta 1985) on alankomaalainen televisio- ja elokuvanäyttelijä. Hänelle myönnettiin vuonna 2006 kansainvälinen Emmy- palkinto roolista televisioelokuvassa Offers (2005). Hassounilla on marokkolaiset vanhemmat, mutta hän itse syntyi Amsterdamissa, johon hänen vanhempansa olivat muuttaneet. Hänellä on veli Zakariya ja sisko Sarra. Hassouni opiskelee lakia Amsterdamin Vrije Universiteitissa. Luokka:Alankomaalaiset näyttelijät Luokka:Vuonna 1985 syntyneet Luokka:Elävät henkilöt
Uudenkaupungin satama

Uudenkaupungin satama eli Hepokarin satama (LOCODE: FI UKI) on Uudessakaupungissa, Varsinais-Suomessa sijaitseva satama. Sataman maksimisyvyys on 8,5/10 metriä, ja laitureita siellä on viisi. Sataman toiminta koostuu pääasiassa ro-ro-liikenteen viennistä ja tuonnista. Vuonna 2004 sataman liikevaihto oli 1 400 000 euroa ja henkilökunnan lukumäärä neljä. Satamapäällikkönä Uudenkaupungin satamassa toimii Esa Soini. == Historia == Uusikaupunki perustettiin vuonna 1617. Yksi syy kaupungin perustamiseen oli hyvät satamaolosuhteet. Kaupunkia perustettaessa sille myönnettiin verovapaus kymmeneksi vuodeksi. Niinpä alueelle tuli paljon talonpoikaispurjehtijoita ja maakauppiaita. Kaupungin ollessa Ruotsin hallinnassa saivat uusikaupunkilaiset purjehtia ainoastaan Itämeren satamiin. Vuonna 1830, Uudenkaupungin ollessa Venäjän vallan alla, sai kaupunki rajoittamattoman tapulioikeuden. Näin laivat saattoivat purjehtia mihin satamaan maailmassa tahansa. Uusikaupunkilaiset porvarit alkoivat kuljettaa Välimerelle puutavaraa ja toivat paluulastina suolaa. 1800-luvun lopulla, tehokkaan sahateollisuuden kehityttyä, loppui puutavaran menekki ja lautatavaran hinta putosi niin paljon, että sen kuljettaminen purjelaivoilla ei ollut kannattavaa. Kauppapurjehdus alkoikin muuttua rahdinkuljetukseksi. Kun purjelaivakausi päättyi, alkoivat Uudenkaupungin naapurikaupungit kasvaa, kun taas Uudenkaupungin kehitys hidastui. Uuden kaupunginjohtajan, autotehtaan ja lannoitetehtaan myötä alkoivat kaupunki ja satama 1960-luvulla jälleen kasvaa ja kehittyä. Hangonsaareen vievän Uudenkaupungin radan sivuraiteen päähän perustettiin tuolloin myös Hepokarin seisake. Se avattiin liikenteelle 23.5.1961, mutta seisake lakkautettiin jo runsaan vuoden kuluttua, 14.8.1962. == Lähteet == == Aiheesta muualla == *Port of Uusikaupunki (suomeksi) Luokka:Uudenkaupungin liikenne Luokka:Suomen Itämeren satamat